CELEX: 32006R1192
Language: sk
Date: 2006-08-04 00:00:00
Title: Nariadenie Komisie (ES) č. 1192/2006 zo  4. augusta 2006 , ktorým sa mení a dopĺňa nariadenie Európskeho parlamentu a Rady (ES) č. 1774/2002, pokiaľ ide o zoznamy schválených závodov v členských štátoch   (Text s významom pre EHP)

5.8.2006   
            
            
               SK
            
            
               Úradný vestník Európskej únie
            
            
               L 215/10
            
         
      NARIADENIE KOMISIE (ES) č. 1192/2006
   zo 4. augusta 2006,
   ktorým sa mení a dopĺňa nariadenie Európskeho parlamentu a Rady (ES) č. 1774/2002, pokiaľ ide o zoznamy schválených závodov v členských štátoch
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (1), a najmä na jeho článok 26 ods. 5,
   keďže:
   
               (1)
            
            
               Nariadenie (ES) č. 1774/2002 stanovuje osobitné požiadavky na pravidlá týkajúce sa živočíšnych vedľajších produktov neurčených na ľudskú spotrebu.
            
         
               (2)
            
            
               S cieľom zabrániť riziku rozšírenia patogénov a/alebo rezíduí sa nariadením (ES) č. 1774/2002 ustanovuje, že živočíšne vedľajšie produkty sa majú spracovávať, ukladať a skladovať oddelene v schválenom a kontrolovanom závode určenom príslušným členským štátom alebo zlikvidovať vhodným spôsobom. Kapitoly III a IV daného nariadenia ustanovujú požiadavky na schvaľovanie týchto závodov.
            
         
               (3)
            
            
               Článkom 26 ods. 4 nariadenia (ES) č. 1774/2002 sa ustanovuje, že členské štáty majú vypracovať zoznamy závodov schválených v súlade s týmto nariadením.
            
         
               (4)
            
            
               Je preto dôležité stanoviť vykonávacie predpisy týkajúce sa týchto zoznamov schválených závodov vrátane prezentácie informácií, ktoré tieto zoznamy uvádzajú, na národných portáloch dostupných Komisii i verejnosti. V súvislosti s týmito zoznamami je rovnako potrebné ustanoviť portál, ktorý bude Komisia spravovať.
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prílohou k tomuto nariadeniu sa stanovujú vykonávacie predpisy, pokiaľ ide o zoznamy schválených závodov, ako sa uvádza v článku 26 ods. 4 nariadenia (ES) č. 1774/2002.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. júla 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 273, 10.10.2002, s. 1. Nariadenie naposledy zmenené a doplnené nariadením Komisie (ES) č. 208/2006 (Ú. v. EÚ L 36, 8.2.2006, s. 25).
   
      PRÍLOHA
      ZOZNAM SCHVÁLENÝCH ZÁVODOV, AKO SA UVÁDZA V ČLÁNKU 26 ODS. 4 NARIADENIA (ES) č. 1774/2002
      1.   PRÍSTUP K ZOZNAMOM SCHVÁLENÝCH ZÁVODOV
      S cieľom pomôcť členským štátom pri vypracovávaní aktuálnych zoznamov schválených závodov uvedených v článku 26 ods. 4 nariadenia (ES) č. 1774/2002 („schválené závody“), ktoré budú dostupné iným členským štátom a verejnosti, zriaďuje Komisia portál s odkazmi na národné portály sprístupnené každým členským štátom, ako sa uvádza v odseku 2.1 písm. a) tejto prílohy.
      2.   FORMA NÁRODNÝCH PORTÁLOV
      2.1.   Hlavné zoznamy na národných portáloch
      
                  a)
               
               
                  Každý členský štát poskytuje Komisii odkaz na adresu jediného národného portálu, na ktorom je uvedený hlavný zoznam so zoznamami všetkých schválených závodov na jeho území („hlavný zoznam“).
               
            
                  b)
               
               
                  Každý hlavný zoznam v rozmedzí jednej strany sa zostavuje v jednom alebo vo viacerých úradných jazykoch Spoločenstva.
               
            2.2.   Operačná schéma národných portálov
      
                  a)
               
               
                  Národné portály uvedené v odseku 2.1 písm. a) tejto prílohy zriadia ústredné kompetentné orgány, prípadne jeden z iných orgánov uvedených v článku 2 ods. 1 písm. i) nariadenia (ES) č. 1774/2002.
               
            
                  b)
               
               
                  Na hlavných zoznamoch uvedených v odseku 2.1 písm. a) sa nachádzajú odkazy na iné webové stránky umiestnené na tom istom portáli, ktoré uvádzajú zoznamy schválených závodov.
                  Avšak v prípade, keď určité zoznamy schválených závodov nie sú spravované ústredným kompetentným orgánom uvedeným v odseku 2.2 písm. a), hlavný zoznam obsahuje odkazy na iné portály, ktoré tieto zoznamy uvádzajú a ktoré sú spravované ktorýmkoľvek iným kompetentným orgánom, oddelením, prípadne organizáciou.
               
            3.   GRAFICKÁ ÚPRAVA A KÓDY NÁRODNÝCH ZOZNAMOV SCHVÁLENÝCH ZÁVODOV
      S cieľom zabezpečiť širokú dostupnosť informácií o schválených závodoch a zlepšiť čitateľnosť národných zoznamov sa stanovuje jednotná grafická úprava národných zoznamov vrátane relevantných informácií a kódov.
      4.   TECHNICKÉ ŠPECIFIKÁCIE
      Úlohy a aktivity uvedené v odsekoch 2 a 3 sa vykonajú v súlade s technickými špecifikáciami, ktoré Komisia uverejní na internete.